**Gradsko kazalište lutaka ,** Tončićeva 1 , Split, OIB 97620298968, zastupano po\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_, koje zastupa direktor\_\_\_\_\_\_\_\_\_\_\_( u daljnjem tekstu: Izvođač) s druge strane, sklapaju

**UGOVOR O IZVOĐENJU RADOVA**

**I. PREDMET UGOVARANJA**

**Članak 1.**

Temeljem provedenog postupka jednostavne nabave broj: 4/22, Odluke o odabiru najpovoljnije ponude Klasa: 330-05/21-01/102 Urbroj: \_\_\_\_\_\_\_\_\_\_\_ od \_\_\_\_\_\_\_\_\_., te Ponude i ponudbenog troškovnika Ponuditelja-Izvođača oznake \_\_\_\_\_\_\_\_\_ od \_\_\_\_\_\_\_\_\_\_\_\_\_ godine Naručitelj ustupa izabranom Ponuditelju-Izvođaču, a isti preuzima **izvođenje radova prilagodbe unutarnjih pristupa osobama smanjene pokretljivosti u Gradskom kazalištu lutaka, Split, Tončićeva 1.**

**II. CIJENA RADOVA**

**Članak 2.**

1. Cijena radova iz članka 1. Ugovora iznosi:

**\_\_\_\_\_\_\_\_\_\_\_\_\_\_\_\_\_\_\_\_\_ kuna**

**(slovima: \_\_\_\_\_\_\_\_\_\_\_\_\_\_\_\_\_\_\_\_)**

1. na cijenu radova iz stavka 1) obračunava se PDV po stopi od 25% koji iznosi

\_\_\_\_\_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

1. **pa cijena radova s PDV-om iznosi:**

**\_\_\_\_\_\_\_\_\_\_\_\_\_\_\_\_\_\_ kuna**

**(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

*(Naručitelj nije u sustavu PDV-a)*

Jedinične cijene su fiksne i nepromjenjive

Ugovorena cijena radova iz stavka 1 ovog članka je predračunska. Obračun radova ugovara se po sistemu „građevinska knjiga“ prema stvarno izvedenim količinama radova ovjerenim od strane Izvođača i Nadzornog inženjera uz primjenu ugovorenih jediničnih cijena

**III. ROK IZVOĐENJA RADOVA**

**Članak 3.**

Izvođač se obvezuje radove koji su predmet Ugovora **izvoditi i završiti u vremenu od 01.09.2022. do 01.11.2022., osim montaže: kose podizne platforme i pomičnih konferencijskih fotelja s preklopnim sjedištem te sobnih vrata POZ 1 koju se obvezuje izvesti u, po pravilima struke, najkraćem vremenu po isporuci istih, a najkasnije do 1. prosinca 2022.g..**

**Izvođač je dužan, u prvom tjednu izvođenja radova , dostaviti Naručitelju dokaz da je izvršio narudžbu: kose podizne platforme i pomičnih konferencijskih fotelja s preklopnim sjedištem za gledalište i sobnih vrata POZ 1.**

**Izraz “dan“ označava kalendarski dan, a izraz „tjedan“ 5 kalendarskih dana .**

**Članak 4.**

Rok iz članka 3. može se produžiti jedino ako je uredno izvršenje obveze Izvođača onemogućeno višom silom ili nastupom promijenjenih okolnosti koje nisu nastale radnjama ili propustom Izvođača, a što mora biti upisano u građevinski dnevnik i ovjereno od strane Nadzornog inženjera.

U slučajevima navedenim u stavku 1. ovog članka Naručitelj i Izvođač će prije isteka roka iz članka 3. zaključiti Dodatak ovom Ugovoru kojim će se utvrditi novi rok završetka.

Nastajanje uvjeta za produljenje ugovornog roka izvođenja radova Izvođač je dužan unijeti u građevinski dnevnik, te pisanim putem zatražiti od Naručitelja produljenje roka izvršenja Ugovora. Naručitelj će pisanim putem odgovoriti na traženje Izvođača.

**Članak 5.**

Izvođač je dužan , najmanje sedam dana prije početka radova o tome obavijestiti Upravu za zaštitu kulturne baštine – Konzervatorski odjel u Splitu .

**IV. PRAVA I DUŽNOSTI IZVOĐAČA**

**Članak 6.**

Izvođač se obvezuje izvršiti radove prema Zakonu o gradnji, Zakonu o prostornom uređenju, Zakonu o obveznim odnosima, Zakonu o građevnim proizvodima , Zakonu o zaštiti od požara , Zakonu o zaštiti okoliša, Zakonu o zaštiti od buke i drugim propisima i pravilima koji reguliraju izvođenje ove vrste radova važećim u vrijeme sklapanja Ugovora.

**Članak 7.**

Izvođač se obvezuje radove obavljati prema ovom Ugovoru, Ponudi, Ponudbenom Troškovniku oznake \_\_\_\_\_\_\_\_\_\_\_\_\_\_\_\_\_ projektno – tehničkoj dokumentaciji iz Don, tehničkim propisima, normativima i standardima za ovu vrstu radova.

Izvođač je odgovoran za sve eventualne nedostatke na radovima i materijalima koji proiziđu iz nepoštivanja projekta te ih je dužan ukloniti o svome trošku.

Izvođač je dužan koristiti materijale i proizvode koji po svojoj kvaliteti i tehničkim karakteristikama moraju odgovarati uvjetima iz projekta, važećim tehničkim propisima, te standardima i normativima. Isti moraju biti prije narudžbe, odnosno ugradnje, odobreni od strane Nadzornog inženjera, a na temelju tehničkih specifikacija proizvođača, izjava ili potvrda o sukladnosti i slične dokumentacije kojom Izvođač dokazuje da je odabrani materijal – proizvod sukladan zahtjevima iz projekta.

Ukoliko Izvođač ne postupi sukladno odredbama ovog članka Ugovora, ili sukladno upozorenju od strane Nadzornog inženjera upisanog u građevinski dnevnik, kojim će Nadzorni inženjer specificirati svoje primjedbe, Naručitelj ima pravo dio radova na koje se primjedba odnosi povjeriti drugom Izvođaču, a za nastale troškove umanjiti privremenu i okončanu isplatu Izvođaču.

**Članak 8.**

Izvođač je obvezan za ugovorenu cijenu izvršiti sva potrebna ispitivanja ugrađenih materijala i izvedenih radova, te ishoditi sve potrebne izjave ili potvrde o sukladnosti, ateste, jamstva, certifikate i dokaze o kvaliteti ugrađenih materijala i izvedenih radova, sve prema zahtjevima iz projekta i zahtjevu Nadzornog inženjera.

**V.OBRAČUN I PLAĆANJE IZVEDENIH RADOVA**

**Članak 9.**

Obračun izvršenih radova vrši se po sistemu „građevinska knjiga“, mjesečnim situacijama prema stvarno izvedenim količinama radova i jediničnim cijenama iz ugovornog troškovnika.

Situacija smije sadržavati samo stvarno izvedene radove obračunate u građevinskoj knjizi ovjerenoj od strane Nadzornog inženjera.

Izvođač ima pravo privremenom situacijom koja prethodi okončanoj situaciji zaračunati do 95% vrijednosti izvedenih radova.

Izvođač također ima pravo dodatnog obračuna i naplate naknadnih radova, prema posebnom nalogu Naručitelja ili radova koji su uzrokovani promjenom materijala, tehnologije i projektne dokumentacije sve po pisanom zahtjevu Naručitelja, te sukladno odredbama Zakona o javnoj nabavi. Za ove radove Izvođač će dostaviti ponudu koju je potrebno da Naručitelj prihvati u pisanom obliku. Ove radove Izvođač može izvoditi kada primi Naručiteljev pisani prihvat ponude.

Izvođač također ima pravo dodatnog obračuna nepredviđenih radova.

Nepredviđeni radovi su oni radovi koji nisu obuhvaćeni projektom niti ugovornim troškovnikom, a potrebno ih je izvesti da bi građevina bila tehnički ispravna. Cijena za nepredviđene radove utvrđuje se u prvom redu na temelju sličnih radova iz ugovornog troškovnika.

Ako u ugovornom troškovniku ne postoji sličan rad, Izvođač je obvezan dostaviti Naručitelju i Nadzornom inženjeru na kontrolu, odobrenje i ovjeru, analizu cijene izrađene na bazi normativa vremena (standardna kalkulacija i/ili sl.), jedinične satnice za proizvodni sat rada, te troškove materijala prema nabavnim cijenama uvećanim za prijevozne troškove. Troškovi potrebnih strojeva i alata obračunat će se prema stvarno potrošenom vremenu rada i jediničnim cijenama koje proizlaze iz amortizacijske cijene stroja i troška energije.

Radi ugovaranja naknadnih i/ili nepredviđenih radova Ugovorne strane će sklopiti dodatak ovom ugovoru koji će se izraditi u pisanom obliku.

**Članak 10.**

Privremene mjesečne i okončana situacija dostavljaju se Naručitelju u elektronskom i u tiskanom primjerku na adresu:\_\_\_\_\_\_\_\_\_\_\_\_\_\_.

Izvođač je obvezan situacije izdavati sukladno Zakonu o elektroničkom izdavanju računa u javnoj nabavi („Narodne novine“ broj 94/2018).

Nadzorni inženjer je dužan situaciju ovjeriti u roku 8 (osam) kalendarskih dana od dana kada mu Izvođač dostavi situaciju.

Naručitelj se obvezuje plaćati izvedene radove, za nesporni dio situacije, u roku 30 (trideset) kalendarskih dana od datuma kada zaprimi situaciju u elektronskom i tiskanom obliku ovjerenu od Nadzornog inženjera .

Naručitelj može osporavati dio situacije u pogledu: kvalitete, cijene, količine i vrste izvedenih radova. Eventualni osporeni dio situacije Naručitelj je obvezan raspraviti s Izvođačem u roku 15 (petnaest) radnih dana od dana primitka situacije ovjerene od strane Nadzornog inženjera.

Okončanu situaciju Izvođač će ispostavit nakon što se provede postupak primopredaje i okončanog obračuna sukladno ovom Ugovoru, te nakon što dostavi jamstva za otklanjanje nedostataka u jamstvenom roku.

**VI. JAMSTVENI ROK**

**Članak 11.**

Izvođač jamči Naručitelju za solidnost i kvalitetu izvedenih radova i obrtničke radove. Jamstveni rok iznosi 2 (dvije) godine, sve počevši od dana primopredaje, a za opremu sukladno jamstvenim listovima proizvođača opreme.

Jamstveni rok za kvalitetu izvedenih radova produljuje se onoliko koliko je trajalo otklanjanje nedostataka izvedenih radova.

**VII. PRIMOPREDAJA I OKONČANI OBRAČUN**

**Članak 12.**

Izvođač je dužan odmah po završetku radova koji su predmet ovog Ugovora o tome obavijestiti Naručitelja upisom u građevinski dnevnik i pisanom obavijesti koju je potpisao i Nadzor te zatražiti pregled i primopredaju radova.

Primopredaja ugovorenih radova izvršit će se zapisnički najkasnije u roku do 15 (petnaest) kalendarskih dana od dostavljene pisane obavijesti iz stavka 1. ovoga članka.

Postupak primopredaje će obaviti Povjerenstvo, u kojem ugovorne strane imaju svoje predstavnike. Zapisnikom o primopredaji će se utvrditi naročito:

* Da su radovi izvedeni sukladno Ugovoru, tehničkoj dokumentaciji, tehničkim normama, propisima i pravilima struke
* Da su radovi završeni u Ugovornom roku
* Da kvaliteta radova odgovara ugovorenoj kvaliteti
* Opseg i vrsta eventualnih nedostataka i primjedbi. Rok za uklanjanje nedostataka je 30 (trideset) kalendarskih dana od potpisa Zapisnika o primopredaji.
* Konstatirati primopredaju dokumentacije kojom Izvođač dokazuje kvalitetu izvedenih radova: izjave ili potvrde o sukladnosti, ateste i jamstvene listove, certifikate i dokaze o kvaliteti ugrađenih materijala i izvedenih radova prema zahtjevima iz projekta i zahtjevu Nadzornog inženjera.

**Članak 13.**

Nakon izvršene primopredaje Ugovorne strane, najkasnije u roku 15 (petnaest) kalendarskih dana, pristupaju izradi Okončanog obračuna, i obvezuju se nesporni dio završiti u roku 30 (trideset) kalendarskih dana, a kojim će zaključiti sva međusobna prava i obveze proizišle iz ovog Ugovora.

O Okončanom obračunu sačinit će se zapisnik, kojim će se naročito utvrditi:

* Ukupna vrijednost izvedenih radova
* Visinu isplaćenih iznosa po privremenim situacijama
* Eventualni obračun ugovorne kazne za zakašnjenje
* Konačni iznos koji Naručitelj treba platiti Izvođaču (ili povrat više uplaćenih sredstava) prema nespornom dijelu Okončanog obračuna
* Utvrditi stanje uklonjenosti nedostataka po Zapisniku o primopredaji i procijeniti vrijednost neuklonjenih nedostataka.

**Članak 14.**

Nedostaci utvrđeni u Zapisniku o primopredaji koji ne budu otklonjeni do završetka okončanog obračuna procijeniti će se vrijednosno i za navedeni iznos će se umanjiti (zadržati) plaćanje po okončanoj situaciji do uklanjanja nedostataka.

Nakon uklonjenih nedostataka utvrđenih Zapisnikom o primopredaji sačinit će se Zapisnik o uklonjenim nedostacima, kao osnova za isplatu zadržanog dijela okončane situacije.

**VIII. ZAVRŠNE ODREDBE**

**Članak 15.**

Za praćenje realizacije ovog Ugovora Naručitelj imenuje: Aleksandru Kuzmanić dip.ing.građ. i ravnatelja GKL–a Lucijana Rokija, a Izvođač imenuje:\_\_\_\_\_\_\_\_\_\_\_\_\_\_\_\_\_\_\_\_\_.

**Članak 16.**

Izvođač je dužan Naručitelju dostaviti bezuvjetno jamstvo banke za uredno ispunjenje ugovora u iznosu 5 % vrijednosti ugovora iz članka 2. (bez PDV-a) u roku 10 (deset) kalendarskih dana od dana obostranog potpisa Ugovora i zaprimanja istog.

Jamstvo treba važiti 30 (trideset) kalendarskih dana duže od ugovorenog roka izvođenja radova, odnosno do dostavljanja jamstva za otklanjanje nedostataka u jamstvenom roku.

Ako Izvođač u roku iz stavka 1. ovog Članka ne dostavi jamstvo banke za uredno ispunjenje Ugovora, ovaj se Ugovor smatra raskinutim i ne proizvodi pravne učinke.

**Članak 17.**

Izvođač je dužan u roku 30 (trideset) kalendarskih dana od dana primopredaje radova. Naručitelju dostaviti bezuvjetno jamstvo banke za otklanjanje nedostataka u jamstvenom roku i to u iznosu 5 % vrijednosti izvedenih radova (bez PDV-a).

Jamstveni rok traje 2 (dvije) godine od primopredaje i otklonjenih nedostataka utvrđenih Zapisnikom o primopredaji. .

Ukoliko Izvođač ne preda garanciju banke kao jamstvo za otklanjanje nedostataka, Naručitelj će na okončanoj situaciji zadržati iznos u visini 5 % vrijednosti izvedenih radova na ime otklanjanja nedostataka u jamstvenom roku i naknade nastale štete.

**Članak 18.**

Ugovorne strane su suglasne da će svaki eventualni spor koji proistekne iz ovog Ugovora rješavati mirnim putem, sporazumno, a ako u tomu ne uspiju utanačuje se nadležnost stvarno nadležnog suda u Splitu.

**Članak 19.**

Svaka Ugovorna strana ima pravo otkazati ovaj ugovor pisanim putem uz otkazni rok od 30 (trideset) kalendarskih dana.

Svaka Ugovorna strana ima pravo jednostrano raskinuti Ugovor s trenutačnim učinkom i to u sljedećim slučajevima: u slučaju neispunjavanja bilo koje Ugovorne obveze druge Ugovorne strane, a nakon isteka naknadnog roka za ispunjenje danog pisanim upozorenjem Ugovorne strane koja raskida Ugovor;

* u slučaju postupanja druge Ugovorne strane koja su protivna odredbama Ugovora odnosno koja predstavljaju povredu Ugovora, a nakon pisanog upozorenja Ugovorne strane koja raskida Ugovor.

Otkaz i raskid iz ovog članka daju se u pisanom obliku i dostavljaju drugoj Ugovornoj strani elektronskim putem ili preporučenom poštanskom pošiljkom na adresu navedenu u zaglavlju Ugovora odnosno na novu adresu o kojoj je ugovorna strana uredno obavijestila drugu ugovornu stranu. Obavijest o otkazu i obavijest o raskidu proizvode pravne učinke danom dostave drugoj Ugovornoj strani.

**Članak 20.**

Ovaj Ugovor stupa na snagu i obvezuje danom obostranog potpisivanja. Ugovor je sastavljen u 3 (tri) istovjetna primjeraka, od čega 2 (dva) primjeraka zadržava Naručitelj, a 1 (jedan) primjerak Izvođač.

**ZA IZVOĐAČA ZA NARUČITELJA**

**Direktor**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**